|  |
| --- |
| ***Дневен център за лица с увреждания и техните семейства, включително с тежки множествени увреждания с капацитет 30 места - осигуряващ дневни, полудневни и почасови услуги като грижа, рехабилитация, терапия, консултиране, информиране и подкрепа, включително и на хората, полагащи грижи за лицата от целевата група в домашна среда, мобилни услуги, заместваща грижа за срок не по-дълъг от 14 дни и други дейности*** |

**1. ГРАДОУСТРОЙСТВЕНИ И СИТУАЦИОННИ ИЗИСКВАНИЯ, в т.ч. изисквания към прилежащата социална инфраструктура (наличие и достъп до лечебни заведения и други социални услуги), минимални отстояния от уличнорегулационната линия на парцела към транспортни артерии с интензивно движение и т.н.**

По възможност Дневния център за лица с увреждания и техните семейства, включително с тежки множествени увреждания (ДЦЛУТМУ) да е в жилищен район на населеното място, в близост до централната част с изградена достъпна архитектурна среда (да се избягва съседство с промишлени зони и зони с прекалено интензивно движение и шумови натоварвания).

За ДЦЛУТМУ да е осигурена транспортна инфраструктура – обособена улична мрежа и тротоари за пешеходци, близост до спирка на обществен транспорт.

За ДЦЛУТМУ да е осигурена здравна инфраструктура (в рамките на населеното място или на приемливо достъпно разстояние):

* Наличие на лечебно заведение за първична извънболнична медицинска помощ;
* Наличие на лечебно заведение за болнична помощ с дейност по физикална и рехабилитационна медицина и психиатрия;
* Наличие на многопрофилна болница за активно лечение с дейност по вътрешни болести, неврология и хирургия - близост до място за оказване на доболнична медицинска помощ.

**Ново строителство на ДЦЛУТМУ не се допуска, а само ремонти, преустройства и/или реконструкции на съществуващи сгради.**

**2. ОСНОВНИ КОМПОЗИЦИОННИ И ФУНКЦИОНАЛНИ** **ИЗИСКВАНИЯ**

ДЦЛУТМУ се състои от помещения, които териториално и функционално са обединени в самостоятелен обект, предназначен за задоволяване нуждите на потребителите. Препоръчително е центърът да се проектира на един етаж. В случай, че е необходимо изграждане и на втори етаж, нивата да бъдат свързани с вътрешна стълба и асансьор, който да е оразмерен за инвалидни колички.

Сградата да съответства на архитектурата на сградите в близост и да хармонизира на околната среда в района, в който се намира – да не се откроява като специална, т.е. да отговаря на общата архитектурна стилистика на околните сгради или на съвременното строителство в района, в който се изгражда.

Сградата при възможност да разполага с прилежаща територия (дворно място), която се обособява като част от услугата, и да има лесен достъп до външните прилежащи пространства.

Сградата да осигурява подходящи условия и защитена среда за лица с увреждания и техните семейства, включително с тежки множествени увреждания, които да позволяват участие в смислени дневни занимания, които подобряват или поддържат уменията им.

При ремонта/реконструкцията/преустройството на материалната база на услугата да се спазват основните принципи за достъпност, безопасност и функционалност, като се осигуряват пространства за разнообразни дейности, пространство за почивка и помещения за индивидуални консултации със специалисти.

За целите на заместващата грижа в сградата да се обособят 2 спални помещения, съответно за мъже и за жени, като всяка от стаите да дава възможност за временно пребиваване на до 2 лица едновременно. Към всяко спално помещение се проектира санитарен възел. Минимално да се проектира санитарен възел с баня с площ, позволяваща свободно опериране с пациентен лифтер общо за двете спални помещения.

В сградата да се обособят 2 стаи за почивка, съответно за мъже и за жени, като всяка от стаите да дава възможност за почивка на до 5 лица едновременно. Да се проектира поне един санитарен възелс баня общо за двете помещения за почивка.

Стаите да осигуряват комфорт и на лица с двигателни увреждания – да създават условия за самостоятелност в придвижването и преместването.

Стаите да имат пряко странично осветление.

Помещенията за груповите дейности да осигуряват възможност за провеждане на заниманията (свободни дейности и занимания подпомагани от персонала), както и възможност за лесен преход към другите общи помещения. Тези помещения за групови дейности да бъдат съобразени с обичайните занимания, подходящи за целевата група.

Общите помещения да имат пряко странично осветление.

За целите на терапевтичните занимания с потребителите може да се обособи кухненски бокс към трапезарията, оборудван с необходимата техника за приготвяне на храна при домашни условия (организиране на ателие за създаване или възстановяване на навици за самостоятелно приготвяне на храна).

Обособяването на помещение за трапезария (кът за хранене) за потребителите, ползващи услугата целодневно, следва да бъде съобразено с особеността, че храненето ще се осигурява чрез доставка на храна от външен доставчик.

Кухнята да позволява участието на лицата с увреждания, вкл. в инвалидни колички, в готвенето или наблюдаването на приготвянето на храна.

Кухнята да е удобно и директно свързана с мястото за хранене (в едно общо помещение).

Мястото за хранене да осигурява условия потребителите да могат да се хранят на смени.

Светлата ширина на вратата на санитарните помещения да бъде най-малко 80 см.

Височината на мивките, ширината и височината на седалките на тоалетните да са съобразени с ползването им от лица със затруднена мобилност и такива на инвалидни колички и да са снабдени с ръкохватки по стените. Достъпът на инвалидна количка до тоалетната и възможността за преместване от количката на седалката да е съобразен.

Крановете в баните, тоалетните и кухнята да имат температурни релета.

За персонала да се осигури самостоятелна тоалетна с мивка.

Оформлението на външното прилежащо пространство трябва да позволява провеждането на разходки и свободно придвижване, занимания с градинарство и др. занимания, съобразени със спецификата на целевата група.

Прилежащите части да разполагат с ограда, която по височина и материал не изолира сградата и прилежащите пространства от останалите обекти в близост, но предоставя сигурност на потребителите в ДЦЛУТМУ.

Озеленяването да гарантира възможност за визуално проследяване на местоположението на лицата.

При голяма денивелация на терена, да се предвиди достъпност за лица със затруднена мобилност.

Изходът откъм улицата да е обезопасен.

Да е осигурено място за паркиране на автомобили (на входа на сградата откъм улицата). Препоръчително е да се предвиди място за паркиране на по-голямо транспортно средство (автобус, микробус) в близост до входа на центъра с оглед безопасността им.

**2.1. Изисквания по отношение на помещения и площи**

|  |  |  |  |
| --- | --- | --- | --- |
|  | *Вид* | *Описание, изисквания към помещенията* | *площ (индикативна)* |
| 1 | Спални помещения за заместваща грижа - 2 бр. (за мъже и за жени) | Спалните помещения са за не повече от 2 лица. Всяко лице разполага със самостоятелно легло, гардероб, шкафче за лични вещи. Пространството осигурява уютна атмосфера на лицата и не затруднява свободното им придвижване. (8-10 м2/потребител). Към всяка спалня има и санитарен възел с баня. Разположението на санитарните прибори и площта на едната баня да позволява свободно опериране с пациентен лифтер (5-6 м2). | 50 |
| 2 | Помещения за почивка на потребителите (почасов отдих през деня) - 2 бр. (за мъже и за жени) | Помещенията са за не повече от 5 лица. В помещението да са осигурени легла и/или сгъваеми кушетки и гардероб за съхранение на лични вещи. Пространството осигурява уютна атмосфера на лицата и не затруднява свободното им придвижване. (6-8 м2/потребител). Общо за двете помещения за почивка да има и санитарен възел с баня. Разположението на санитарните прибори и площта на банята да позволява свободно опериране с пациентен лифтер (5-6 м2). | 80 |
| 3 | Дневна стая/зала за активни занимания | За провеждане на групови занимания с потребителите. В нея се провеждат срещи - за персонала, представители на институции или други официални лица, роднини, гости. Обзаведено е с мека мебел, маса и столове. | 30 |
| 4 | Санитарни помещения - 2 бр. | На комуникативно място | 8 |
| 5 | Санитарно помещение с баня за персонала | Само едно | 5 |
| 6 | Стая/стаи за персонала | За преобличане и съхраняване на документи | 20 |
| 7 | Кухненски бокс и трапезария (кът за хранене) | Кухнята е обзаведена с необходимото за съхранение и приготвяне на храна и хранене оборудване, домакински електроуреди, съдове и прибори. (6-8 м2 кухненски бокс + 10-15м2 за трапезария | 25 |
| 8 | Зала за лечебна физкултура/рехабилитация/психомоторика |   | 25 |
| 9 | Медицински кабинет |   | 15 |
| 10 | Зала за индивидуална работа |   | 15 |
| 11 | Кабинет на психолог |   | 15 |
| 12 | Зала за арт терапия |   | 20 |
| 13 | Зала за трудо терапия |   | 20 |
| 14 | Мокро помещение | За пране, сушене и гладене  | 16 |
| 15 | Складови помещения | Обособени за санитарно-хигиенни, перилни и миещи препарати и за други материали и пакетирани хранителни продукти | 16 |
| 16 | Обслужваща площ | Коридори, стълбища, входно фоайе и т.н | 40 |
|   | Двор 150-200 м2 | Оборудван с градински съоръжения, пейки, беседка, с осигурена достъпна среда. Да се предвиди подходящо място за сушене на прането. |   |
| Индикативна обща разгъната-застроена площ (РЗП), м2 | **400** |

**2.2.Изисквания по отношение наоборудване/обзавеждане**

Обзавеждането да осигурява безопасна и сигурна среда за ползвателите. Мебелите да са съобразени с функцията на помещенията.

Мебелировката да осигурява домашен уют и комфорт и да позволява личните вещи да се съхраняват в гардероби, шкафчета и етажерки, а общите – в бюфети, скринове, шкафове за книги и др.).

Разположението на мебелите да осигурява лесно преминаване на лица със затруднена мобилност през всички помещения, ползвани от тях.

Да бъдат осигурени стационарни или подвижни повдигащи устройства (пациентен лифтер). Като минимално да се предвиди поне един пациентен лифтер (хифравличен или електрически).

Да се избягват мебели, постелки, драперии и завеси, които позволяват събиране на прах и създават риск от алергии.

В залата за лечебна физкултура/рехабилитация/психомоторика да се предвиди минимум:

* + Кушетка/масажна – 1 бр.
	+ Широка кушетка с регулираща се височина за прилагане на специализирани кинезитерапевтични методики – 1 бр.
	+ Велоергометър – 1 бр.
	+ Стълба за рехабилитация – 1 бр.
	+ Шведска стена – 2 бр.
	+ Многофункционални модули – 5 бр.
	+ Огледала:

- 100/170 см. – 1 бр.

* Дюшеци:

- 180/130/7 см. – 2 бр.

* Топки:

- с релефна повърхност – 2 бр.

- твърда топка с релефна повърхност за масаж – 1 бр.

- с форма на фъстък, с грапава повърхност – 2 бр.

- с грапава повърхност 50 см диаметър – 2 бр.

- сензибол с диаметър 20 см – 1 бр.

- сензибол с диаметър 10 см – 1 бр.

**3. ДРУГИ** **ИЗИСКВАНИЯ**

Помещенията за обитаване да се проектират в приземни и/или надземни етажи. В случай на сутеренни етажи, там да се разполагат складови и технически помещения: складове, котелно и др.

Да се предвиди монтаж на системи за повикване (сигнална инсталация) в спалните помещения и санитарните възли към тях, снабдени с леснодостъпен бутон за алармен сигнал.

Да се предвиди монтаж на система за видеонаблюдение в спалните помещения.

Ключовете за осветлението и контактите да са на височина за достъп от инвалидна количка и контактите да са обезопасени, съгласно Наредба № 4/01.07.2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания.

Не се допуска използването на осветителни тела с конвенционална пусково-регулираща апаратура в помещенията, които се използват от потребителите.

Сградата да е оборудвана с външно осветление съгласно Наредба №6 и Стандартите за осветеност.

Сградата да е оборудвана с домофон, телефонен пост и да е осигурена с интернет-връзка.

Откритите площадки и съоръжения се изпълняват с материали и покрития, устойчиви на атмосферни влияния.

Стаите да са с прозорци, които се отварят по начин, гарантиращ безопасност и възможност за проветряване. Да се предвидят комарници на вратите и прозорците. Подпрозоречната височина в помещенията е най-малко 95 см. По-малка височина се допуска, ако прозоречните отвори са обезопасени или пред помещението има тераса. От външна страна на прозорците се поставят прегради против насекоми, а когато е необходимо и прегради (в надземните помещения) за обезопасяване и сигурност на потребителите на услугата. Прозорците и другите отвори се изграждат по начин, който не създава условия за събиране на прах и отпадъци. Да се предвидят щори в зависимост от изложението на стаите.

Вътрешните и външните врати трябва да са обезопасени. Вратите да нямат прагове, а бравите им да се поставят на височина, позволяваща да се ползват от потребители със затруднена мобилност.

Санитарните помещения се проветряват механично или с вентилационна система.

Широчината на всички коридори и врати по пътя на движение да са съобразени с широчината, необходима за преминаване на инвалидна количка. Навсякъде по всички коридори и там, където е необходимо, да има ръкохватки и парапети.

Таваните и прикрепените към тях висящи конструкции и инсталации да са изработени от материал и монтирани по начин, който не допуска натрупване на замърсяване, кондензация на пари, поява на нежелани плесени или падане на частици.

Подовите настилки и стените да са изработени от материал, който дава възможност да се поддържат в добро състояние, позволява лесно почистване и дезинфекция.

Повърхностите на местата, където се работи с храни и по-специално тези, които са в контакт с храни, се изработват от материали, които позволяват лесно почистване (гладка повърхност, покритие от некорозивни и неабсорбиращи материали).

Всички помещения се отопляват, като през зимния период се поддържа постоянна температура в съответствие с хигиенните изисквания – в спалните – 18-22°, а в помещенията за груповите дейности – 20°. Температурата на отоплителните тела да може да се регулира от ползвателите.

**Всички ДЦЛУТМУ се проектират индивидуално при спазване на изисквания на приложимото законодателство.**